Illyustrativ foto/ Sputnik Samarqand tumanida jinoyat yuz berdi, deb xabar qilmoqda O‘zbekiston Respublikasi IIV jamoatchilik va ommaviy axborot vositalari bilan aloqalar boshqarmasi. Qayd etilishicha, 2018 yil 4 aprel kuni, noma’lum haydovchi avtomashinani “Samarqand-Buxoro” M-37 yo‘lining 35-kilometrida haydab ketayotib, piyoda, 1983 yilda tug‘ilgan O.Q.ni urib yuborib, voqea joyidan ketib qolgan. Natijada O.Q. jarohat olib kasalxonaga yotqizilgan. Ko‘rilgan choralar natijasida ushbu yo‘l-transport hodisasini Tayloq tumani Gulba mahallasida yashovchi, 1964 yilda tug‘ilgan N.I. o‘zining “Damas” rusumli avtomashinasida sodir etganligi aniqlanib ushlangan.